Жеке инвестициялар тарту арқылы 20 заманауи көпбейінді аурухана салынбақ
DATE: 08:57, 02 Қазан 2023 | GMT +5
TITLE: Жеке инвестициялар тарту арқылы 20 заманауи көпбейінді аурухана салынбақ
URL: https://kaz.inform.kz/news/zheke-investitsiyalar-tartu-arkili-20-zamanaui-kopbeynd-auruhana-salinbak-d402ce/
META: DATE: 08:57, 02 Қазан 2023 | GMT +5
TOTAL WORDS: 166
AUTHOR(S):
TEXT: Соңғы жылдары Қазақстанда денсаулық сақтау саласында ауқымды реформа жүргізілуде. «Жалпы, Үкімет 2027 жылға қарай медицина саласын қаржыландыру деңгейін ЖІӨ-нің 5%-на дейін жеткізе отырып, аталған саланы дамытудың тұрақты моделін құру бойынша жұмыс жүргізіп жатыр. Осыған орай біз инвестициялар мен озық технологиялар тартуға мүдделіміз», — деді Әлихан Смайылов. Мәселен, өткен жылдың қорытындысына сәйкес денсаулық сақтау саласындағы негізгі капиталға салынған инвестиция көлемі шамамен $540 млнды құрап, 30%-ға өсті. Фото: ҚР Үкіметі.. Сонымен қатар соңғы 7 жылда фармацевтика нарығының көлемі 2, 9 есеге артты. Медицина инфрақұрылымын жақсарту бойынша кешенді шаралар қабылданып келеді. Мәселен, ҚР Президентінің тапсырмасы бойынша жеке инвестициялар тарту арқылы 20 заманауи көпбейінді аурухана салу жоспарланып отыр. «Ауылдық денсаулық сақтауды жаңғырту» ұлттық жобасы аясында 655 алғашқы медициналық-санитариялық көмек көрсету нысаны пайдалануға беріліп, 32 көпбейінді аудандық аурухана жаңғыртылады. премьерминистр Үкімет мемлекеттік қолдау шараларының пакеттерін ұсына отырып, фармацевтикалық индустрияның әлемдік ірі өкілдерімен де белсенді іскерлік байланыстарды арттыратынын атап өтті. «Дәрілік заттарға сұраныстың артуы аясында денсаулық сақтау саласының, оның ішінде фармацевтика өнеркәсібінің даму әлеуеті өте зор», — деп атап өтті Әлихан Смайылов
